wannaphong/clean_thaiwikipedia huggingface dataset:
# รกเกาะต่ำ
รกเกาะต่ำ หรือ รกขวางปากมดลูก (หรือ Placenta previa) เป็นอาการที่รกฝังตัวภายในมดลูกแต่ในตำแหน่งที่ผิดปกติคือใกล้หรือเหนือข่องเปิดปากมดลูก อาการประกอบด้วยเลือดไหลในมดลูกเมื่อตั้งครรภ์ไปได้ครึ่งทาง เลือดที่ไหลนั้นมีสีแดงสดและมีกไม่มีอาการปวดร่วมด้วย อาการแทรกซ้อนอาจประกอบด้วย placenta accreta, ความดันเลือดต่ำเกินไป หรือ เลือดออกขณะคลอด ทารกที่คลอดออกมาอาจมีภาวะแทรกซ้อนคือการเจริญเติบโตที่จำกัดในทารก

ปัจจัยเสี่ยงสำคัญประกอบด้วยการตั้งครรภ์เมื่ออายุมากและการสูบบุหรี่ รวมถึงมีประวัติการทำ cesarean section, การกระตุ้นการคลอด หรือ การยุติการตั้งครรภ์ การวินิจฉัยสามารถกระทำได้ด้วยการอัลตราซาวด์ รกเกาะต่ำเป็นหนึ่งในภาวะแทรกซ้อนการตั้งครรภ์

การตั้งครรภ์ประมาณ 0.5% พบภาวะรกเกาะต่ำ แต่สำหรับผู้ที่ผ่านการ cesarean sections สี่ครั้ง ความเสี่ยงจพสูงขึ้นเป็นพบได้ที่ 10% ของการตั้งครรภ์ อัตราเกิดโรคนี้สูงขึ้นในปลายศตวรรษที่ 20 ถึงต้นศตวรรษที่ 21 ภาวะนี้ถูกกล่าวถึงครั้งแรกในปี 1685 โดยพอล พอร์ทอล (Paul Portal)

จีนแผ่นดินใหญ่มีความชุกของรกเกาะต่ำมากที่สุดในโลก ด้วยการพบภาวะรกเกาะต่ำเฉลี่ย 12.2 ต่อการตั้งครรภ์ 1000 ครั้ง นอกจากนี้ยังพบมากเป็นพิเศษในภูมิภาคเอเชียตะวันออกเฉียงใต้ อย่างไรก็ตามสาเหตุยังไม่ถูกค้นพบ ปัจจัยหลายอย่างอาจส่งผลให้สตรีชาวเอเชียมีโอกาสเกิดรกเกาะต่ำ เช่นอายุการตั้งครรภ์ที่สูกงว่า 35 ปี (advanced maternal age) หรือเคยได้รับการ Caesarean section มาก่อน, การตั้งครรภ์หลายครั้ง และการเคยมีประวัติแท้ง หรือ ยุติการตั้งครรภ์ ในบรรดาประเทศแถบเอเชีย ประเทศที่มีอัตรารกเกาะต่ำสูงคือญี่ปุ่น (13.9 ใน 1000) และเกาหลี (15 ใน 1000) ส่วนในแถบตะวันออกกลาง มีอัตราเกิดโรคต่ำกว่าทั้งในซาอุดิอาระเบีย (7.3 ต่อ 1000) และอิสราเอล (4.2 ต่อ 1000)
# คตินิยมทางภาษา
คตินิยมทางภาษา  หรือ คตินิยมทางภาษาศาสตร์  ได้รับการนำมาใช้ในสาขามานุษยวิทยา (โดยเฉพาะมานุษยวิทยาภาษาศาสตร์) ภาษาศาสตร์สังคม และการศึกษาข้ามวัฒนธรรม เพื่อบรรยายลักษณะของชุดความเชื่อใด ๆ เกี่ยวกับภาษาตามที่ถูกใช้ในโลกทางสังคมของภาษานั้น เมื่อได้รับการรับรองและสำรวจแล้ว คตินิยมทางภาษาจะแสดงให้เห็นว่าความเชื่อทางภาษาของผู้พูดนั้นเชื่อมโยงกับระบบสังคมและวัฒนธรรมที่พวกเขาเป็นสมาชิกอย่างไร โดยแสดงให้เห็นว่าระบบก่อให้เกิดความเชื่อเช่นนั้นได้อย่างไร ด้วยเหตุนี้ คตินิยมทางภาษาจึงเชื่อมโยงข้อสมมุติทั้งที่ชัดแจ้งและไม่ชัดแจ้งเกี่ยวกับภาษาหนึ่ง ๆ หรือภาษาโดยทั่วไปกับประสบการณ์ทางสังคม ตลอดจนผลประโยชน์ทางการเมืองและเศรษฐกิจของพวกเขา คตินิยมทางภาษาคือการสร้างมโนทัศน์เกี่ยวกับภาษา ผู้พูด และปฏิบัติการทางวาทกรรม เช่นเดียวกับคตินิยมประเภทอื่น ๆ คตินิยมทางภาษาได้รับอิทธิพลจากผลประโยชน์ทางการเมืองและจริยธรรม และได้รับการหล่อหลอมในสภาพแวดล้อมทางวัฒนธรรม
# มัสยิดอัรเราะฮ์มาน (เปียงยาง)
มัสยิดอัรเราะฮ์มาน เป็นมัสยิดในประเทศเกาหลีเหนือ ตั้งอยู่ภายในสถานทูตอิหร่านในกรุงเปียงยาง นับเป็นมัสยิดแห่งแรกและแห่งเดียวในประเทศเกาหลีเหนือ มัสยิดแห่งนี้สังกัดนิกายชีอะฮ์ซึ่งเป็นนิกายหลักของประเทศอิหร่าน แต่อย่างไรก็ตามเจ้าหน้าที่ประจำสถานทูตของประเทศมุสลิมอื่น ๆ อันรวมไปถึงเจ้าหน้าที่ผู้นับถือนิกายซุนนีจากประเทศอินโดนีเซียและประเทศอื่น ๆ เข้าเยี่ยมชมและประกอบศาสนกิจทุกวันศุกร์ โดยไม่คำนึงถึงนิกาย

แม้สถานทูตอื่น ๆ ในเกาหลีเหนือ เช่น ประเทศลิเบีย อียิปต์ และปากีสถานซึ่งเป็นประเทศมุสลิมเช่นกัน แต่ก็ไม่มีมัสยิดสำหรับปฏิบัติศาสนกิจในสถานทูตเลย ทั้งนี้ก็เพราะนโยบายด้านศาสนาของรัฐบาลเกาหลีเหนือ และมีรายงานว่าประเทศเกาหลีเหนือเป็นประเทศเดียวที่มีแต่มัสยิดชีอะฮ์แต่ไม่มีมัสยิดซุนนี
# เจ้านางทิพย์ธิดา
เจ้านางทิพย์ธิดา หรือสำเนียงท้องถิ่นว่า ติ๊บสีลา (ไทเขิน: ; ค.ศ. 1871 – ?) เป็นพระธิดาของเจ้าฟ้าโชติกองไท เป็นพระเชษฐภคินีของเจ้าฟ้าก๋องคำฟู และเจ้าฟ้าก้อนแก้วอินแถลง เจ้าผู้ครองรัฐเชียงตุง เจ้านางทิพย์ธิดาเคยเป็นผู้สำเร็จราชการเชียงตุง ทั้งเป็นอดีตมหาเทวีและผู้สำเร็จราชการรัฐเชียงคำ

 พระประวัติ 
เจ้านางทิพย์ธิดา เป็นพระธิดาของเจ้าฟ้าโชติกองไท เจ้าผู้ครองรัฐเชียงตุง หลังพระบิดาพิราลัย เจ้าฟ้าก๋องคำฟู พระอนุชาร่วมพระชนนีจึงกินเมืองเชียงตุงสืบมา แต่ครองเมืองได้ไม่นานนักก็พิราลัยไปอีก จึงสถาปนาเจ้าฟ้าก้อนแก้วอินแถลง พระอนุชาต่างมารดาครองเมืองต่อ ซึ่งขณะนั้นมีพระชันษาเพียง 14 ปี เจ้านางทิพย์ธิดาที่มีพระชันษา 16 ปี จึงขึ้นเป็นผู้สำเร็จราชการแทนพระองค์เป็นระยะเวลาสองปีบ. บุญค้ำ. เที่ยวเมืองเชียงตุงและแคว้นสาละวิน. กรุงเทพฯ : ศยาม, 2555, หน้า 236-237

เมื่อจำเริญพระชันษา เจ้านางเสกสมรสกับเมียวซาแห่งรัฐเชียงคำ ประสูติการพระโอรสพระองค์หนึ่งคือเจ้าขุนหอคำ ภายหลังเจ้านางเลิกรากับเมียวซาแล้วย้ายกลับไปประทับที่เมืองเชียงตุง ทว่าเมียวซาเชียงคำพิราลัยขณะพระโอรสมีพระชันษา 11 ปี เจ้านางทิพย์ธิดาจึงขึ้นเป็นผู้สำเร็จราชการแทนพระองค์ ณ รัฐเชียงคำจนกว่าเจ้าขุนหอคำ พระโอรสจะมีพระชันษา 22 ปี รวมแล้วเจ้านางทิพย์ธิดาเป็นผู้สำเร็จราชการแทนพระองค์ที่รัฐเชียงคำเป็นเวลาอีก 11 ปี แต่หลังเจ้านางทิพย์ธิดาพ้นอำนาจจากเชียงคำแล้ว เจ้าขุนหอคำครองเมืองได้ 5 ปี ก็ถูกปลดออก เพราะทรงสังหารคนรับใช้ในหอคำ ทางสหราชอาณาจักรจึงคุมพระองค์ไว้ในตองจี แล้วยุบรัฐเชียงคำขึ้นกับรัฐเมืองนายแทน

เจ้านางทิพย์ธิดาเดิมมีฐานะร่ำรวยและมีชื่อเสียงโด่งดังยิ่ง เจ้านางมีพระชนม์ชีพในเมืองเชียงตุงและตองจีจนถึงช่วงสงครามโลกครั้งที่สองแต่ยากจนลงเพราะการพนัน แล้วพิราลัยในเมืองตองจี

 พระจริยวัตร 
เจ้านางทิพย์ธิดามีชื่อเสียงในฐานะนักธุรกิจหญิงที่ห้าวหาญ หลังทรงสละอำนาจจากเชียงคำแล้ว ทรงเริ่มประกอบธุรกิจเชิงพาณิชย์ต่าง ๆ ตั้งแต่การค้าช้างและรถยนต์ เคยเสด็จจากเชียงตุงไปตองจี ร่างกุ้ง และมะละแหม่งด้วยล่อ ทรงพกพระแสงปืนสำหรับป้องกันพระองค์ไปด้วย นอกจากนี้ยังเคยเดินทางข้ามทะเลไปเมืองกัลกัตตาและเดลีในประเทศอินเดีย

เจ้านางเคยเข้าเฝ้าสมเด็จพระราชินีแมรี ซึ่งตามเสด็จสมเด็จพระเจ้าจอร์จที่ 5 แห่งสหราชอาณาจักรเมื่อคราเสด็จประพาสบริติชอินเดีย ทว่าระหว่างทางเครื่องเพชรหาย เมื่อถึงเวลาเข้าเฝ้าสมเด็จพระราชินีในเดลีร่วมกับเหล่ารานีจากแว่นแคว้นต่าง ๆ ในอารักขาของสหราชอาณาจักร ที่แต่งองค์ทรงเครื่องด้วยเครื่องเพชรวูบวาบ แต่เจ้านางทิพย์ธิดากลับไม่มีเครื่องประดับใด ๆ บนพระวรกายเลย สมเด็จพระราชินีแมรีจึงตรัสว่า "ทิพย์ธิดาผู้น่าสงสาร ฉันได้ยินมาว่าเธออุตส่าห์ข้ามน้ำข้ามทะเลมาขึ้นเฝ้าฉัน แต่เครื่องเพชรกลับมาหายเสียอีก" เจ้านางทิพย์ธิดาจึงกราบทูลว่า "เครื่องเพชรของหม่อมฉันหายไป แต่ก็ได้เข้าเฝ้าพระองค์เพคะ" หลังจากนั้นสมเด็จพระราชินีแมรีทรงถอดพระธำมรงค์วงหนึ่งจากพระองคุลี สวมพระราชทานแก่เจ้านางทิพย์ธิดา
# ยูฟ่ายูโรปาลีก ฤดูกาล 2020–21 รอบคัดเลือกและรอบเพลย์ออฟ (เส้นทางแชมเปียนส์)
หน้านี้สรุป เส้นทางแชมเปียนส์ แต่ละนัดของ ยูฟ่ายูโรปาลีก ฤดูกาล 2020–21 รอบคัดเลือกและรอบเพลย์ออฟ.

แต่ละเวลาคือ CEST (UTC+2), ตามที่ระบุไว้โดยยูฟ่า (เวลาท้องถิ่น, ถ้าแตกต่าง, คืออยู่ในวงเล็บ).

รอบคัดเลือกรอบสอง
สรุปผลการแข่งขัน

|+เส้นทางแชมเปียนส์

|}

แมตช์

รอบคัดเลือกรอบสาม
สรุปผลการแข่งขัน

|+เส้นทางแชมเปียนส์

|}

แมตช์

รอบเพลย์ออฟ
สรุปผลการแข่งขัน

|+เส้นทางแชมเปียนส์

|}

แมตช์

หมายเหตุ
# คณะประชาชนปลดแอก
คณะประชาชนปลดแอก  เป็นกลุ่มกลุ่มเคลื่อนไหวทางการเมืองที่ไม่มีแกนนำอย่างเป็นทางการ ก่อตั้งขึ้นเพื่อเรียกร้องประชาธิปไตยและสิทธิมนุษยชนขั้นพื้นฐาน รวมทั้งต่อต้านการบริหารประเทศที่ล้มเหลวของคณะรัฐมนตรีไทย คณะที่ 62ประชาชนปลดแอก: ย้อนความเคลื่อนไหว 25 ปี สมัชชาคนจน ก่อนร่วมหนุนประชาชนปลดแอก โดยมีบทบาทอย่างมากในการประท้วงในประเทศไทย พ.ศ. 2563 โดยได้เป็นผู้จัดการชุมนุมใหญ่ที่อนุสาวรีย์ประชาธิปไตยในวันที่ 18 กรกฎาคม และ 16 สิงหาคม พ.ศ. 2563

คณะประชาชนปลดแอกมีกลุ่มพันธมิตร เช่น เยาวชนปลดแอก (FreeYouth),เยาวชนปลดแอก － Free YOUTH อยู่บน Facebook สมัชชาคนจน,สมัชชาคนจนประกาศร่วม "พันธมิตรฯ" เต็มตัว สหภาพนักเรียน นิสิต นักศึกษาแห่งประเทศไทย,"สนท.-เยาวชนปลดแอก" ยังคงชุมนุมต่อเนื่อง สมัชชาแรงงานแห่งชาติ, คณะรณรงค์เพื่อรัฐธรรมนูญฉบับประชาชน และอื่น ๆ

ต่อมาได้ร่วมมือกับแนวร่วมธรรมศาสตร์และการชุมนุม จัดตั้งเป็นคณะราษฎร แต่แกนนำที่ร่วมเป็นกระบอกเสียงให้มวลชน ต่างถูกดำเนินคดี และเกิดความรุนแรงและการปะทะกับเจ้าหน้าที่ จากแกนนำบางกลุ่มทำให้มวลชนในการร่วมการชุมนุมมีจำนวนที่ลดลง เนื่องจากกังวลเรื่องความปลอดภัย และเป้าหมายของแกนนำได้เปลี่ยนไปจากการเรียกร้องประชาธิปไตยเป็นการปฏิรูปสถาบัน ทำให้มวลชนบางส่วนไม่เห็นด้วยกับนโยบายดังกล่าว และหลังการสลายการชุมนุมที่แยกปทุมวันก็ได้เปลี่ยนชื่อเป็น กลุ่มราษฎร เพื่อชุมนุมต่อไปโดยไม่มีแกนนำ

 ประวัติ 
คณะเยาวชนปลดแอก ก่อตั้งขึ้นเมื่อวันที่ 19 พฤศจิกายน พ.ศ. 2562  มีสาเหตุมาจากการที่กลุ่มเยาวชนไม่พอใจในการบริหารประเทศที่ล้มเหลวของรัฐบาลพลเอก ประยุทธ์ จันทร์โอชา และการยุบพรรคอนาคตใหม่ที่กลุ่มเห็นว่าไม่เป็นธรรม และนำไปสู่การประท้วงในประเทศไทย พ.ศ. 2563 โดยในช่วงแรก คาดการเพียงเจาะจงเฉพาะกลุ่มเยาวชนคนรุ่นใหม่ ในชื่อว่า เยาวชนปลดแอก  แต่ภายหลัง มีผู้เข้าร่วมเป็นกลุ่มวัยกลางคน และผู้สูงอายุมากขึ้น ทางแกนนำของกลุ่มต่างๆจึงได้มีมติเห็นชอบในการก่อตั้ง คณะประชาชนปลดแอก และถือเป็นการประกาศยกระดับการชุมนุมเมื่อวันที่ 1 สิงหาคม พ.ศ. 2563'เยาวชนปลดแอก' ประกาศจัดตั้ง 'คณะประชาชนปลดแอก' ส่วนชื่อเยาวชนปลดแอกนั้น ยังคงใช้ในสื่อออนไลน์ของทางกลุ่มที่แยกออกมาจากคณะประชาชนปลดแอกขึ้นมา

 การถูกคุกคาม 
thumb|thumbtime=239|upright=1.2|ตำรวจใช้ปืนฉีดน้ำแรงดันสูงสลายการชุมนุมที่แยกปทุมวัน
แกนนำคณะประชาชนปลดแอก อย่างน้อย 16 คน ถูกเจ้าหน้าที่ตำรวจท้องที่สถานีตำรวจนครบาลสำราญราษฎร์ และอื่น ๆ ควบคุมตัวหลังจากปราศัยต่อต้านรัฐบาลอานนท์ นำภา: ศาลอนุมัติหมายจับแกนนำ-ผู้ปราศรัยในการชุมนุมต่อต้านรัฐบาลอย่างน้อย 7 คน หนึ่งในนั้นคือ ทนายอานนท์ นำภา ในข้อหายุยงปลุกปั่น มาตรา 116จับรอบ 2 ทนายอานนท์ ตร.ชนะสงครามดักรอหน้าศาล แจ้ง 4 ข้อหา

วันที่ 16 ตุลาคม พ.ศ. 2563 ตำรวจได้นำรถฉีดน้ำแรงดันสูงใส่ผู้ชุมนุมที่แยกปทุมวัน โดยไม่สามารถระบุได้ว่า น้ำที่ใช้ทำการสลายการชุมนุมนั้น ผสมสารที่เป็นอันตรายหรือไม่ชมภาพชุด'สมรภูมิแยกปทุมวัน'ประมวลสถานการณ์ชุมนุม 16 ตุลาฯ  นับเป็นการสลายการชุมนุมที่รุนแรงที่สุดในปี พ.ศ. 2563
# ตำบลนพรัตน์
นพรัตน์ เป็นตำบลหนึ่งของอำเภอหนองเสือ จังหวัดปทุมธานี ตั้งอยู่บริเวณจุดเหนือสุดของจังหวัด สภาพพื้นที่เป็นที่ราบลุ่ม มีคลองขุดชลประทานสำคัญไหลผ่าน ได้แก่ คลองสิบเอ็ด คลองสิบสอง คลองสิบสาม และคลองหกวาสายล่าง (สกัดห้า) รวมทั้งคลองแอนหรือคลองกลางต่าง ๆ ที่คั่นระหว่างคลองชลประทานสายหลัก

 ประวัติ 
ตำบลนพรัตน์เดิมเป็นส่วนหนึ่งของตำบลศาลาครุ ต่อมาในสมัยที่วิวุฒิ บัวจันทร์ เป็นนายอำเภอหนองเสือ และจรูญ แสนจำหน่าย เป็นกำนันตำบลศาลาครุ พระครูวินัยธร (สุชิน โชติวโร) แห่งวัดนพรัตนาราม ได้เชิญนายอำเภอ กำนัน และผู้ใหญ่บ้านในเขตตำบลศาลาครุมาประชุมหารือกันเพื่อขอตั้งตำบลใหม่แยกจากตำบลศาลาครุ เพราะเห็นว่าตำบลศาลาครุมีพื้นที่กว้างขวางมาก ที่ประชุมมีมติเห็นชอบด้วยจึงได้ดำเนินการเสนอเรื่องกับหน่วยงานราชการที่เกี่ยวข้อง โดยพระครูวินัยธรได้เสนอชื่อตำบลที่จะจัดตั้งในครั้งนี้ว่า ตำบลนพรัตน์องค์การบริหารส่วนตำบลนพรัตน์. "ประวัติความเป็นมา." [ออนไลน์]. เข้าถึงได้จาก: http://nopparut.go.th/public/texteditor/data/index/menu/237 [ม.ป.ป.]. สืบค้น 4 กันยายน 2563. ตามชื่อวัดนพรัตนาราม และกระทรวงมหาดไทยได้ออกประกาศตั้งตำบลนพรัตน์ในวันที่ 7 พฤศจิกายน พ.ศ. 2533 โดยให้มีผลในวันเดียวกัน กำนันคนแรกของตำบลคือ ปาน กล่ำเชย ผู้ใหญ่บ้านหมู่ที่ 2 ตำบลศาลาครุ (เดิม) 

ตำบลนพรัตน์ทั้งตำบลอยู่ในเขตองค์การบริหารส่วนตำบลนพรัตน์ซึ่งได้รับการยกฐานะจากเดิมที่เป็นสภาตำบลนพรัตน์เมื่อวันที่ 2 มีนาคม พ.ศ. 2538

 ที่ตั้งและอาณาเขต 
ตำบลนพรัตน์ตั้งอยู่ทางทิศตะวันออกเฉียงเหนือของอำเภอหนองเสือ ห่างจากตัวอำเภอเป็นระยะทางประมาณ 12 กิโลเมตรองค์การบริหารส่วนตำบลนพรัตน์. "ข้อมูลสภาพทั่วไป." [ออนไลน์]. เข้าถึงได้จาก: http://nopparut.go.th/public/texteditor/data/index/menu/498 [ม.ป.ป.]. สืบค้น 4 กันยายน 2563. มีอาณาเขตติดต่อกับตำบลข้างเคียงดังต่อไปนี้
 ทิศเหนือ ติดต่อกับตำบลหนองโรง (อำเภอหนองแค จังหวัดสระบุรี)
 ทิศตะวันออก ติดต่อกับตำบลหนองหมู (อำเภอวิหารแดง จังหวัดสระบุรี) และตำบลศาลาครุ (อำเภอหนองเสือ)
 ทิศใต้ ติดต่อกับตำบลหนองสามวังและตำบลบึงบา (อำเภอหนองเสือ)
 ทิศตะวันตก ติดต่อกับตำบลบึงกาสาม (อำเภอหนองเสือ)

 การแบ่งเขตการปกครอง 
ตำบลนพรัตน์แบ่งเขตการปกครองออกเป็น 8 หมู่บ้าน ได้แก่
 หมู่ที่ 1 บ้านวังศาลา
 หมู่ที่ 2 บ้านเกาะแขม
 หมู่ที่ 3 บ้านดอนพัฒนา
 หมู่ที่ 4 บ้านหนองสัมพันธ์
 หมู่ที่ 5 บ้านสหกรณ์พัฒนา
 หมู่ที่ 6 บ้านนพรัตน์พัฒนา
 หมู่ที่ 7 บ้านหนองลีพัฒนา
 หมู่ที่ 8 บ้านหนองบัวหลวง

 การคมนาคม 
เส้นทางสายสำคัญที่ใช้สัญจรภายในพื้นที่ตำบลนพรัตน์และเชื่อมต่อกับตำบลอื่น ๆ ได้แก่
 ทางหลวงชนบท ปท.3022 สายแยกทางหลวงหมายเลข 305 (กม.ที่ 26+400) – บ้านแสนสุขสกัดห้า
 ทางหลวงชนบท ปท.3024 สายแยกทางหลวงหมายเลข 305 (กม.ที่ 29+000) – เลียบคลอง 12 ฝั่งตะวันออก
 ทางหลวงชนบท ปท.3025 สายแยกทางหลวงหมายเลข 305 (กม.ที่ 28+950) – เลียบคลอง 12 ฝั่งตะวันตก
 ทางหลวงชนบท ปท.3026 สายแยกทางหลวงหมายเลข 305 (กม.ที่ 31+550) – เลียบคลอง 13 ฝั่งตะวันตก
 ทางหลวงชนบท ปท.5021 สายแยกถนนเทศบาลท่าโขลง–บ้านคลองสิบสาม
 ทางหลวงท้องถิ่น ปท.ถ 1-0004 สายบ้านคลองสิบ–บ้านคลองสิบสาม
# ตำบลหน้าไม้
ตำบลหน้าไม้ อาจหมายถึง
 ตำบลหน้าไม้ อำเภอลาดหลุมแก้ว จังหวัดปทุมธานี
 ตำบลหน้าไม้ อำเภอบางไทร จังหวัดพระนครศรีอยุธยา
# โพนคร
โพนคร (Po Nagar) เป็นหอเทวาลัยของชาวจาม ที่สร้างขึ้นในช่วงก่อน ค.ศ. 781 และตั้งอยู่ในจังหวัดในยุคกลาง Kauthara ใกล้กับญาจาง ประเทศเวียดนาม ในปัจจุบัน สร้างขึ้นเพื่อบูชา ยานโพนคร (Yan Po Nagar) ซึ่งเป็นเทพธิดาแห่งแผ่นดินผู้ซึ่งได้รับการระบุชื่อร่วมกับเทพีของฮินดู ภควตี และ มหิษาสุรมรรทินี และผู้ที่ซึ่งในภาษาเวียดนามเรียกว่า Thiên Y Thánh Mẫu 

 ประวัติศาสตร์ 
จารึกจากปี 781 ระบุว่ากษัตริย์แห่งจาม พระเจ้าสัตยวรมัน (Satyavarman) ทรงฟื้นคืนพระราชอำนาจในบริเวณ "Ha-Ra Bridge" และพระองค์ได้บูรณะวิหารที่ถูกทำลาย จากคำจารึกนี้สามารถอนุมานได้ว่าพื้นที่ก่อนหน้านี้ตกอยู่ภายใต้การปกครองของต่างชาติอยู่ชั่วคราวและพวกเขาได้ทำลายวิหารที่มีอยู่เดิม จารึกอื่น ๆ ระบุว่าภายในมนเทียรมี มุขลึงค์ประดับด้วยเครื่องประดับและมีลักษณะคล้ายกับศีรษะของเทวดา โจรต่างชาติที่ซึ่งอาจมาจาก ชวา "ผู้ที่หากินกับอาหารน่ากลัวกว่าซากศพน่ากลัว, ผิวตัวดำสนิทและผอมแห้งน่ากลัว และยังชั่วร้ายเหมือนความตาย" มาถึงทางเรือและได้ขโมยเครื่องประดับและหักลึงค์ไป แม้ว่าพระกษัตริย์จะทรงขับไล่พวกโจรกลับออกไปทางทะเล แต่สมบัติก็ได้สูญหายไปตลอดกาล จารึกยังระบุด้วยว่าพระมหากษัตริย์ได้ทรงฟื้นฟูศิวลึงค์ขึ้นใหม่ในปี 784Ngô Vǎn Doanh, Champa: Ancient Towers, p.192. Maspero, G., 2002, The Champa Kingdom, Bangkok: White Lotus Co., Ltd.,   

เสนาปตีปร (Senapati Par) ผู้นำทหารจามภายใต้รัชสมัยของพระเจ้าหริวรมันที่ 1 (Harivarman I) ได้บริจาคเงินเพื่อก่อสร้างในปี ค. ศ. 817 เสนาปตีได้โจมตีชาวเขมรในพระราชปกครองของพระเจ้าชัยวรมันที่ 2 ต่อมาพระเจ้าหรอวรมันที่ 1 ได้รับการสืบทอดตำแหน่งโดยพระราชโอรสพระเจ้าวิกรนตวรมันที่สาม (Vikrantavarman III) ซึ่งก็เป็นผู้บริจาคทรัพย์ช่วยสร้างเช่นกัน 

จารึกจากปี 918 ของกษัตริย์จาม พระจเลลเจ้าอินทรวรมันที่ 3 ระบุพระราชโองการให้สร้างเทวรูปทองคำถวายแด่เทพีภควตี ภายหลังจารึกมีรายงานว่ารูปปั้นทองคำเดิมถูกขโมยไปโดยพระเจ้าราเชนทรวรมันที่สอง (Rajendravarman II) กษัตริย์เขมร ในปี 950 และในปี 965 กษัตริย์ชัยอินทรวรมันที่หนึ่ง (Jaya Indravarman I) ได้แทนที่รูปปั้นที่หายไปด้วยเทวรูปหินองค์ใหม่ Maspero, G., 2002, The Champa Kingdom, Bangkok: White Lotus Co., Ltd., ISBN 9789747534993 จารึกจากปี 1050 ระบุว่ามีการถวายที่ดิน ทาส เครื่องประดับและโลหะมีค่าแก่เทวรูปโดยพระเจ้าชยปรเมศวรวรมันที่หนึ่ง (Jaya Parameshvaravarman I)  และได้มี Paramabhodisdess ผู้สร้าง "เครื่องบูชาอันมั่งคั่ง" ในปี 1084 หลังจากกลับมารวมประเทศอีกครั้ง พระเจ้าชัยอินทรวรมันที่สามได้ทรงถวายศิวลึงค์ และ ศรีศนวิษณุ (Shrishana Vishnu) ให้แก่เทวาลัยในปี 1141 และอีกครั้งในปี 1143 ในปี 1160 พระเจ้าชัยหริวรมันที่หนึ่ง (Jaya Harivarman I) ได้ "มอบของขวัญมากมาย" ข้อความในจารึกระบุว่า พระเจ้าชัยวรมันที่ 7 แห่ง อาณาจักรขอม "ยึดเมืองหลวงของจามปาและยึดศิวลึงค์ทั้งหมด" จารึกในเวลาต่อมาบ่งบอกถึงการเฉลิมฉลองของลัทธิเพื่อเป็นเกียรติแก่เทพธิดา Yan Po Nagar ตลอดจนการปรากฏตัวของรูปปั้นที่อุทิศให้กับเทพเจ้าหลักของ ศาสนาฮินดู และ พุทธศาสนาNgô Vǎn Doanh, Champa: Ancient Towers, p.192 f. 

ในศตวรรษที่ 17 ชาว เวียดได้ เข้ายึดครองจามปาและเข้ายึดหอเทวาลัยที่เรียกว่าหอคอย Thiên Y Thánh Mâu Ngô Vǎn Doanh, Champa: Ancient Towers, p.198. ตำนานเวียดนามหลายเรื่องเกี่ยวกับเทพธิดาและหอเทวาลัยได้เกิดขึ้นตามมาต่อจากนั้น
# องค์การเงินตราซาอุดีอาระเบีย
องค์การเงินตราซาอุดีอาระเบีย  หรือ ซามา  เป็นธนาคารกลางของประเทศซาอุดีอาระเบีย 

ก่อนการก่อตั้งหน่วยงานนี้ ธนาคารซาอุดีฮอลแลนด์ (Saudi Hollandi Bank) อันเป็นหน่วยงานลูกของสมาคมการค้าเนเธอร์แลนด์ที่ได้รับตราตั้งจากสมเด็จพระราชาธิบดีอับดุลอะซีซ อิบน์ ซะอูด ใน ค.ศ. 1928 ได้ทำหน้าที่เป็นธนาคารกลางโดยพฤตินัยของประเทศซาอุดีอาระเบีย รับผิดชอบการออกธนบัตรและเหรียญซาอุดีอาระเบียทั้งหมด รวมถึงการเก็บรักษาทองคำรายได้จากน้ำมันของรัฐบาลซาอุดีอาระเบีย เมื่อรัฐบาลซาอุดีอาระเบียตั้งหน่วยงานด้านเงินตราของตนเองขึ้นมาใน ค.ศ. 1952 ธนาคารซาอุดีฮอลแลนด์ก็ได้ส่งมอบหน้าที่ต่อให้องค์การฯ
# การจัดประมวล
ในทางภาษาศาสตร์ การจัดประมวล  คือกระบวนการคัดเลือก พัฒนา และวาง (กำหนด) ต้นแบบสำหรับการใช้ภาษามาตรฐาน

การจัดประมวลภาษาหนึ่ง ๆ อาจแตกต่างกันไปตามแต่ละกรณีและขึ้นอยู่กับลำดับขั้นของการกำหนดมาตรฐานที่อาจเกิดขึ้นแล้วตามธรรมชาติ โดยทั่วไปการจัดประมวลหมายถึงการพัฒนาระบบการเขียน ตั้งหลักเกณฑ์เชิงบรรทัดฐานสำหรับไวยากรณ์ อักขรวิธี การออกเสียง และการใช้ศัพท์ ตลอดจนจัดพิมพ์ตำราไวยากรณ์ พจนานุกรม และหลักปฏิบัติที่คล้ายคลึงกัน ในกรณีที่มีรูปแปรหลายรูปสำหรับลักษณะหนึ่ง ๆ (เช่น ตัวสะกดที่แตกต่างกันของคำเดียวกัน) จะต้องมีการตัดสินใจว่ารูปแปรใดจะเป็นรูปมาตรฐาน

ในบางประเทศ การจัดประมวลดังกล่าวกระทำโดยหน่วยงานที่รัฐเป็นผู้จัดตั้ง เช่น บัณฑิตยสถานฝรั่งเศส การจัดประมวลมักเกิดขึ้นเนื่องจากการประดิษฐ์คิดค้นใหม่ ๆ การเปลี่ยนแปลงค่านิยม หรืออิทธิพลทางวัฒนธรรมอื่น ๆ หลังกระบวนการปลดปล่อยอาณานิคมให้มีเอกราช รัฐหลายรัฐในแอฟริกาต้องตัดสินใจว่าพวกเขาจะรักษาภาษาเจ้าอาณานิคมไว้หรือจะเลือกภาษาพื้นเมืองภาษาหนึ่ง (หรือมากกว่าหนึ่ง) ขึ้นมาเป็นภาษาทางการ ซึ่งทำให้การวางแผนภาษากลายเป็นสิ่งจำเป็น

ในตัวแบบการวางแผนภาษาที่เป็นที่รู้จักกันดีของเอนาร์ เฮาเกิน นักภาษาศาสตร์ชาวอเมริกัน การจัดประมวลเป็นเพียงขั้นตอนที่สอง ขั้นตอนที่หนึ่งคือกระบวนการคัดเลือก ขั้นตอนที่สามคือการนำสิ่งที่ได้เปลี่ยนแปลงไปปฏิบัติในสังคม และขั้นตอนที่สี่คือการจัดทำคำอธิบายคำศัพท์อย่างละเอียด (โดยเฉพาะศัพท์เฉพาะสาขาวิชา)http://ofeliagarciadotorg.files.wordpress.com/2011/02/planning-spanish.pdf กระบวนการวางแผนภาษามีสองระดับใหญ่ ๆ ได้แก่ การวางแผนชุดข้อมูลและการวางแผนสถานะ การจัดประมวลเป็นส่วนหนึ่งของการวางแผนชุดข้อมูลเนื่องจากมีการวางแผน "เนื้อความ" ของภาษา ไม่ใช่การวางแผนสถานะซึ่งเกี่ยวข้องกับการเสริมระดับเกียรติภูมิและการใช้ตามหลักภาษา:Holmes 2001, p. 102

 การวางแผนชุดข้อมูล: การจัดประมวลภาษา (ขั้นตอนที่ 2); การจัดทำคำอธิบายองค์ประกอบต่าง ๆ ของภาษา เพื่อตอบสนองความต้องการด้านภาษา (ขั้นตอนที่ 4)
 การวางแผนสถานะ: การเลือกภาษา (ขั้นตอนที่ 1); การนำองค์ประกอบต่าง ๆ ไปใช้โดยการเผยแพร่ภาษา (ขั้นตอนที่ 3)

การจัดประมวลจะประสบความสำเร็จหรือไม่นั้นขึ้นอยู่กับการยอมรับของประชากร รวมทั้งรูปแบบการดำเนินการของรัฐบาล เช่น การส่งเสริมเกียรติภูมิ การเผยแพร่ หรือการสอนบรรทัดฐานที่ผ่านการประมวลแล้วในสถานศึกษาและหลักสูตรภาษา เป็นต้น
# ตำบลหน้าไม้ (อำเภอลาดหลุมแก้ว)
หน้าไม้ เป็นตำบลหนึ่งของอำเภอลาดหลุมแก้ว จังหวัดปทุมธานี มีลักษณะเป็นที่ราบลุ่ม มีคลองไหลผ่านทั่วทั้งพื้นที่ ประชากรประกอบอาชีพทำนา ทำสวน และรับจ้างในโรงงานอุตสาหกรรมองค์การบริหารส่วนตำบลหน้าไม้. "ลักษณะเศรษฐกิจ." [ออนไลน์]. เข้าถึงได้จาก: http://namaipathum.go.th/public/economy/data/index/menu/26 [ม.ป.ป.]. สืบค้น 5 กันยายน 2563. ตำบลนี้ตั้งอยู่ทางทิศตะวันตกสุดของจังหวัดและเป็นที่ตั้งของทางแยกนพวงศ์ซึ่งเป็นจุดตัดระหว่างทางหลวงขนาดใหญ่ที่มุ่งสู่จังหวัดปทุมธานี นนทบุรี นครปฐม และสุพรรณบุรี

ตําบลหน้าไม้ทั้งตำบลอยู่ในเขตองค์การบริหารส่วนตำบลหน้าไม้ซึ่งได้รับการยกฐานะจากเดิมที่เป็นสภาตำบลหน้าไม้เมื่อวันที่ 2 มีนาคม พ.ศ. 2538

 ที่มาของชื่อ 
พื้นที่ตำบลหน้าไม้เดิมไม่มีผู้อยู่อาศัย มีสภาพรกร้างเต็มไปด้วยพงอ้อและแขม มีต้นไม้ใหญ่ขึ้นอยู่ประปราย มีนกนานาชนิดอาศัยอยู่ และมีโขลงช้างเดินทางไปมา (ปัจจุบันยังเหลือชื่อคลอง "ลาดช้าง" ไว้เป็นหลักฐาน) ต่อมามีชายสองคนเดินทางเข้ามาคือนายเทศและนายจันทร์ซึ่งได้พาครอบครัวมาอยู่ด้วย ทั้งสองประกอบอาชีพเป็นพรานป่าองค์การบริหารส่วนตำบลหน้าไม้. "ประวัติและตราสัญลักษณ์." [ออนไลน์]. เข้าถึงได้จาก: http://namaipathum.go.th/public/history/data/index/menu/22 [ม.ป.ป.]. สืบค้น 5 กันยายน 2563. อาวุธที่ใช้ป้องกันตนเองและที่ใช้ล่าสัตว์ก็คือ "หน้าไม้" ซึ่งเป็นเครื่องยิงชนิดหนึ่ง มีคันและราง ยิงด้วยลูกหน้าไม้

จากนั้นได้มีผู้ย้ายถิ่นเข้ามาสมทบโดยหักร้างถางพงและเข้าครอบครองที่ดินสำหรับอยู่อาศัยและทำมาหากิน เมื่อมีการจัดรูปแบบการปกครองท้องที่เป็นตำบลและหมู่บ้าน และต้องมีการตั้งชื่อตำบล ชาวบ้านพิจารณาเห็นว่าครั้งหนึ่งได้เคยใช้หน้าไม้ที่นายเทศและนายจันทร์ลืมแขวนทิ้งไว้บนต้นไม้เป็นจุดนัดพบ (เนื่องจากไม่มีจุดสังเกตอื่นใดในพื้นที่) จึงเห็นพ้องกันให้ตั้งชื่อตำบลนี้ว่า ตำบลหน้าไม้ ตามชื่ออาวุธของพรานทั้งสองตั้งแต่นั้นเป็นต้นมา กำนันคนแรกของตำบลคือ นายทรัพย์ แผ่พร

 ที่ตั้งและอาณาเขต 
ตำบลหน้าไม้ตั้งอยู่ทางทิศตะวันตกของอำเภอลาดหลุมแก้ว ห่างจากตัวอำเภอเป็นระยะทางประมาณ 6 กิโลเมตร มีอาณาเขตติดต่อกับตำบลข้างเคียงดังต่อไปนี้
 ทิศเหนือ ติดต่อกับตำบลบ่อเงิน (อำเภอลาดหลุมแก้ว)
 ทิศตะวันออก ติดต่อกับตำบลระแหงและตำบลลาดหลุมแก้ว (อำเภอลาดหลุมแก้ว)
 ทิศใต้ ติดต่อกับตำบลคลองข่อย (อำเภอปากเกร็ด จังหวัดนนทบุรี) และตำบลละหาร (อำเภอบางบัวทอง จังหวัดนนทบุรี)
 ทิศตะวันตก ติดต่อกับตำบลราษฎร์นิยม (อำเภอไทรน้อย จังหวัดนนทบุรี)

 การแบ่งเขตการปกครอง 
ตำบลหน้าไม้แบ่งเขตการปกครองออกเป็น 11 หมู่บ้าน ได้แก่
 หมู่ที่ 1 บ้านคลองโต๊ะเซ็น
 หมู่ที่ 2 บ้านคลองลากค้อนเล็กหรือบ้านคลองลากค้อน
 หมู่ที่ 3 บ้านคลองอ่างแตก
 หมู่ที่ 4 บ้านคลองอ่างแตก
 หมู่ที่ 5 บ้านคลองหน้าไม้ตาเทศ
 หมู่ที่ 6 บ้านคลองหน้าไม้
 หมู่ที่ 7 บ้านคลองหน้าไม้หรือบ้านหน้าไม้
 หมู่ที่ 8 บ้านคลองลาดช้าง
 หมู่ที่ 9 บ้านคลองระแหงใต้
 หมู่ที่ 10 บ้านคลองระแหงใต้
 หมู่ที่ 11 บ้านคลองลากค้อนใหญ่

 การคมนาคม 
เส้นทางสายสำคัญที่ใช้สัญจรภายในพื้นที่ตำบลหน้าไม้และเชื่อมต่อกับตำบลอื่น ๆ ได้แก่
 ทางหลวงแผ่นดินหมายเลข 340 สายบางบัวทอง–ชัยนาท
 ทางหลวงแผ่นดินหมายเลข 346 สายต่างระดับรังสิต–พนมทวน
 ทางหลวงชนบท ปท.3020 สายแยกทางหลวงหมายเลข 340 (กม.ที่ 32+150) – บ้านคลองบางหลวง
 ทางหลวงท้องถิ่นสายเลียบคลองลากค้อน
 ทางหลวงท้องถิ่นสายกำนันพลบ
# ผนังหน้าท้องไม่ปิด
ผนังหน้าท้องไม่ปิดICD-10 ฉบับภาษาไทย หรือ หน้าท้องไม่ปิดแต่กำเนิด  เป็นความผิดปกติแต่กำเนิด ที่ซึ่งลำไส้ของทารกยื่นออกมาภายนอกช่องท้องผ่านรูซึ่งอยู่ติดกับสะดือ ขนาดของรูนั้นมีความต่างกันไป อวัยวะทั้งกระเพาะและตับอาจเกิดออกมาภายนอกร่างกายทารกเช่นกัน อาการแทรกซ้อนที่อาจเกิดขึ้นเช่นปัญหาในการรับอาหาร (feeding problems), คลอดก่อนกำหนด, intestinal atresia และเกิด intrauterine growth retardation

สาเหตุการเกิดยังไม่ชัดเจน โอกาสเสี่ยงสูงขึ้นในมารดาที่สูบบุหรี่ ดื่มแอลกอฮอล์ หรือมีอายุต่ำกว่า 20 ปี การทำอัลตราซาวด์เมื่อตั้งครรภ์สามารถใช้วินิจฉัยโรคได้ ความแตกต่างของกาสทรอสคีซิสกับออมฟาลอเซเลคือในกาสทรอสคีซิสไม่พบเยื่อหุ้มรอบลำไส้ที่ทะลักออกมา

พยาธิวิทยาของโรคเกิดจากในสัปดาห์ที่สี่ของการเจริญเติบโตของเอ็มบริโอ ผนังร่างกายแนวข้างจะเกิดการพับเข้ามาหากันที่จุดตรงกลางและเขื่อมเข้าด้วยกันเพื่อสร้างผนังร่างกาย anterior body wall หากเกิดความผิดปกติในการเชื่อมกันหรือมีปัญหาก็จะนำไปสู่โรคและและโรคอื่น ๆ ที่คล้ายคลึงกัน

ดูเพิ่ม
 การสูบบุหรี่กับการตั้งครรภ์
# ยูฟ่ายูโรปาลีก ฤดูกาล 2020–21 รอบคัดเลือกและรอบเพลย์ออฟ (เส้นทางหลัก)
หน้านี้สรุป เส้นทางหลัก แต่ละนัดของ ยูฟ่ายูโรปาลีก ฤดูกาล 2020–21 รอบคัดเลือกและรอบเพลย์ออฟ.

แต่ละเวลาคือ CEST (UTC+2), ตามที่ระบุไว้โดยยูฟ่า (เวลาท้องถิ่น, ถ้าแตกต่าง, คืออยู่ในวงเล็บ).

รอบเบื้องต้น
สรุปผลการแข่งขัน

|}

แมตช์

รอบคัดเลือกรอบแรก
สรุปผลการแข่งขัน

|}

แมตช์

รอบคัดเลือกรอบสอง
สรุปผลการแข่งขัน

|+เส้นทางหลัก

|}

หมายเหตุ

แมตช์

รอบคัดเลือกรอบสาม
สรุปผลการแข่งขัน

|+เส้นทางหลัก

|}

แมตช์

รอบเพลย์ออฟ
สรุปผลการแข่งขัน

|+เส้นทางหลัก

|}

แมตช์

หมายเหตุ
# อีวิลลาฟเตอร์
อีวิลลาฟเตอร์  หรือ มาไนอาคัลลาฟเตอร์ (maniacal laughter) เป็นเสียงประกอบเผื่อใช้ที่เป็นเสียงหัวเราะอย่างบ้าคลั่งของวายร้ายในนวนิยาย ผลิตใน ค.ศ. 1860 ส่วน "วิกเก็ดลาฟ" (wicked laugh) ถูกผลิตใน ค.ศ. 1784 และ "ซาร์ดอนิกลาฟ" (sardonic laugh) ผลิตใน ค.ศ. 1714 หรือก่อนหน้านั้น

ในหนังสือการ์ตูน เมื่อตัวร้ายที่มีพลังพิเศษจะหัวเราะ คำพูดนั้นจะถูกแปลงเป็น มุวะฮาฮาฮา (mwahahaha, muwhahaha, muahahaha), บวะฮาฮาฮา (bwahahaha) เป็นต้น ในคริสต์ทศวรรษ 1930 เดอะแชโดว์ รายการวิทยุอันโด่งดังได้ใช้เสียงหัวเราะเป็นส่วนหนึ่งของรายการ ซึ่งให้เสียงโดยนักแสดง แฟรงก์ รีดิก (Frank Readick) และยังคงถูกใช้ต่อ หลังจากออร์สัน เวลส์เป็นพิธีกรต่อ เสียงนี้เป็นที่สะดุดตาในตอนท้ายของมิวสิกวิดีโอ ไมเคิล แจ็กสัน ทริลเลอร์

ในภาพยนตร์ มักใส่เสียงนี้ในตอนที่ตัวร้ายไม่ปรากฏต่อหน้ากล้อง เช่น เสียงหัวเราะไล่ตามวีรบุรุษหรือเหยี่อที่พยายามหลบหนี ดังตัวอย่างใน ขุมทรัพย์สุดขอบฟ้า
# ฟาบียู ซิลวา
ฟาบียู ดานีแยล ซูวารึช ซิลวา (เกิด 19 กรกฎาคม ค.ศ. 2002) เป็นนักฟุตบอลชาวโปรตุเกส ปัจจุบันเล่นในตำแหน่งกองหน้าให้กับวุลเวอร์แฮมป์ตันวอนเดอเรอส์

ฟาบียูลงเล่นครั้งแรกในฐานะนักเตะอาชีพให้กับโปร์ตูเมื่อเดือนสิงหาคม ค.ศ. 2019 และเป็นผู้เล่นที่อายุน้อยที่สุดในประวัติศาสตร์สโมสร เมื่อ 5 กันยายน ค.ศ. 2020 เขาเซ็นสัญญากับวุลเวอร์แฮมป์ตันวอนเดอเรอส์ สโมสรพรีเมียร์ลีกด้วยสัญญาห้าปี และเป็นสถิติสโมสร โดยค่าตัวตามรายงานคือ 35 ล้านปอนด์

สถิติสโมสร
 

+ จำนวนการลงเล่นและประตูแยกตามสโมสร ฤดูกาล และการแข่งขันสโมสรฤดูกาลลีกถ้วยลีกคัพทวีปอื่น ๆรวมดิวิชันลงเล่นประตูลงเล่นประตูลงเล่นประตูลงเล่นประตูลงเล่นประตูลงเล่นประตูโปร์ตู2019–20ปรีไมราลีกา12132303000213วุลเวอร์แฮมป์ตันวอนเดอเรอส์2020–21พรีเมียร์ลีก000000000000สถิติรวม12132303000213

เกียรติประวัติ
โปรตู
ปรีไมราลีกา: 2019–20
ตาซาดึปูร์ตูกัล: 2019–20